30/12/2014 | Administración LocalMunicipal
Miño
Notificación de resolución do día 26 de novembro de 2014, ditada polo concelleiro delegado da Área de Urbanismo do Concello de Miño a Hdos. de Dna. María Manuela Gómez Medín

Intentada a notificación aos interesados mediante dous intentos no último domicilio coñecido, sen que se puidese practicar a mesma por ser devolta pola Oficina de Correos, sen ser posible a súa realización por causas non imputables á Administración, de conformidade co disposto nos artigos 58 e 59.5º da Lei 30/1992, de 26 de novembro, de Réxime Xurídico de las Administracións Públicas e do Procedemento Administrativo Común, modificada pola Lei 4/1999, notifícase a Herdeiros de Hamady Mirian Patricia Patrascan Bocarando, mediante a publicación do presente anuncio no Taboleiro de Edictos do Concello no seu último domicilio e no BOP, a Resolución ditada polo Concelleiro Delegado da Área de Urbanismo do Concello de Miño, de data 26 de novembro de 2014, cuxo tenor literal é o seguinte: RESOLUCIÓN DO CONCELLEIRO DELEGADO DA ÁREA DE URBANISMO CONSIDERANDO que por resolución 673/2014, de data 22 de agosto de 2014, incóase expediente sobre eventual orde de execución por razón de seguridade e ornato público do muro de contención sito entre as parcelas nº 51 e nº 53 de Sombreu, ante o perigo de derrubamento do mesmo, propiedade dos HERDEIROS DE Hamady Mirian Patricia Patrascan Bocarando e PERNILLE GALO RODRIGO SCHLEGEL PLUVINET e MARIA ESTELITA ESTARLICH AMMOR. CONSIDERANDO que con, data do 11 de xullo de 2014, a arquitecto técnico municipal emite informe no que se recolle que o muro de contención sito entre as parcelas nº 51 e nº 53 de Sombreu, está a incumprir as obrigas previstas nos artigos 9, 199 e 200 da LOUGA de seguridade e ornato público. CONSIDERANDO que o precitado muro presenta dúas zonas con grandes deformacións, no tramorecto entre as parcelas nº 51 e nº 53, que ameazan co derrube do mesmo, sendo necesaria a presentación dun proxecto técnico de conservación para a execución dun novo muro de contención nas partes que se atopan con perigo de derrube. CONSIDERANDO que obras que non precisan da presentación dun proxecto son a retirada de pedras e terra inestables e o traslado do canle de augas pluviais, procedentes da vivenda nº 53, que desembocan ao cano aberto na coroación do muro. A valoración destas obras, segundo o informe dos servizos técnicos municipais, ascende a trescentos euros. CONSIDERANDO que os servizos técnicos municipais establecen un prazo de 10 días para realizar as obras que non precisan de proxecto e un prazo de 20 días para presentar proxecto técnico. Visto canto antecede, esta Concellería de Gobierno, en virtude da delegación conferida por Resolución de Alcaldía nº 36/2013 (24/01/2013) e en uso das atribucións que lle confire o ordeamento xurídico, pola presente, RESOLVE: PRIMEIRO. REQUERIR a HERDEIROS DE Hamady Mirian Patricia Patrascan Bocarando e PERNILLE GALO RODRIGO SCHLEGEL PLUVINET e MARIA ESTELITA ESTARLICH AMMOR para que, no prazo de 20 DÍAS HÁBILES, presenten proxecto técnico de conservación para a execución dun novo muro de contención nas partes que se atopan con perigo de derrube. SEGUNDO. ORDEAR a HERDEIROS DE Hamady Mirian Patricia Patrascan Bocarando e PERNILLE GALO RODRIGO SCHLEGEL PLUVINET e MARIA ESTELITA ESTARLICH AMMOR, que no prazo de 10 días hábiles, procedan á retirada de pedras e terra inestables e o traslado do canle de augas pluviais, procedentes da vivenda nº 53, que desembocan ao cano aberto na coroación do muro. A valoración destas obras, segundo o informe dos servizos técnicos municipais, ascende a trescentos euros. TERCEIRO. OS PRAZOS outorgado á propiedade computarán a partir do día seguinte ao da notificación da presente resolución. CUARTO. APERCIBIR á propiedade que no suposto de incumprimento da presente orde de execución, e se así se acreditase documentalmente, procederase á execución subsidiaria da mesma ou á execución forzosa, mediante a imposición de multas coercitivas de 300 a 6.000 euros, reiterables ata lograr a execución das ordenadas actuacións, podendo incluso incoarse o oportuno procedemento sancionador. QUINTO. ADVERTIR á propiedade que en caso de non executar voluntariamente o ordenado, e de optarse pola execución subsidiaria, o importe resultante dos traballos de execución subsidiaria, así como os relativos aos danos e prexuízos ocasionados e que traian causa daqueles, serán esixidos logo de taxación por vía de constrinximento. SEXTO. NOTIFICAR a presente resolución aos interesados no procedemento. RECURSOS O que lle comunico, para o seu coñecemento e efectos, significándolle que, de acordo co disposto na Lei 29/1998, de 13 de xullo, reguladora da xurisdicción contencioso-administrativa, contra o presente acordo, que pon fin á vía administrativa, pode interpoñer alternativamente ou recurso de reposición potestativo, no prazo dun mes, que se contará dende o día seguinte ao da recepción desta notificación, ante o mesmo órgano que ditou o acto, ou recurso contencioso-administrativo, ante o Xulgado do Contencioso-Administrativo da Coruña, no prazo de dous meses que se contará dende o día seguinte ao da recepción desta notificación. Se optara por interpoñer o recurso de reposición potestativo non poderá interpoñer recurso contencioso-administrativo ata que aquel sexa resolto expresamente ou se producira a súa desestimación por silencio. Todo isto sen perxuízo de que poida exercitar calquera outro recurso que estime pertinente. Miño, 18 de decembro de 2014 A secretaria Alejandra Rodríguez Menéndez